CELEX: 62014CN0424
Language: el
Date: 2014-09-15 00:00:00
Title: Υπόθεση C-424/14: Αίτηση προδικαστικής αποφάσεως την οποία υπέβαλε το Szekszárdi Közigazgatási és Munkaügyi Bíróság (Ουγγαρία) στις 15 Σεπτεμβρίου 2014 — Jácint Gábor Balogh κατά Nemzeti Adó- és Vámhivatal Dél-dunántúli Regionális Adó Főigazgatósága

8.12.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 439/21
            
         Αίτηση προδικαστικής αποφάσεως την οποία υπέβαλε το Szekszárdi Közigazgatási és Munkaügyi Bíróság (Ουγγαρία) στις 15 Σεπτεμβρίου 2014 — Jácint Gábor Balogh κατά Nemzeti Adó- és Vámhivatal Dél-dunántúli Regionális Adó Főigazgatósága
   (Υπόθεση C-424/14)
   (2014/C 439/27)
   Γλώσσα διαδικασίας: η ουγγρική
   
      Αιτούν δικαστήριο
   
   Szekszárdi Közigazgatási és Munkaügyi Bíróság
   
      Διάδικοι στην υπόθεση της κύριας δίκης
   
   
      Προσφεύγων: Jácint Gábor Balogh
   
      Καθής: Nemzeti Adó- és Vámhivatal Dél-dunántúli Regionális Adó Főigazgatósága
   
      Προδικαστικά ερωτήματα
   
   
               1)
            
            
               Είναι συμβατή με την υποχρέωση υποβολής δηλώσεως ασκήσεως επαγγελματικής δραστηριότητας, η οποία προβλέπεται στο άρθρο 213, παράγραφος 1, και στο άρθρο 214, παράγραφος 1, της οδηγίας για τον ΦΠΑ (1), η ουγγρική εθνική πρακτική η οποία υποχρεώνει τους ιδιώτες οι οποίοι —εντός του ορίου της προσωπικής απαλλαγής από τον ΦΠΑ— δεν επιθυμούν να ασκήσουν δραστηριότητα υποκείμενη στον ΦΠΑ να υποβάλουν δήλωση ασκήσεως επαγγελματικής δραστηριότητας;
            
         
               2)
            
            
               Μπορεί η φορολογική αρχή να επιβάλει κυρώσεις, επ’ ευκαιρία εκ των υστέρων ελέγχου, για τη μη υποβολή δηλώσεως ασκήσεως επαγγελματικής δραστηριότητας εντός του ορίου της προσωπικής απαλλαγής;
            
         
               3)
            
            
               Μπορεί η φορολογική αρχή, επ’ ευκαιρία εκ των υστέρων ελέγχου, να υπεισέλθει στο δικαίωμα επιλογής του ιδιώτη και μπορεί, παραβιάζοντας την αρχή της δίκαιης δίκης, να αποκλείσει τη δυνατότητα του ιδιώτη να επιλέξει την προσωπική απαλλαγή;
            
         
      (1)  Οδηγία 2006/112/ΕΚ του Συμβουλίου, της 28ης Νοεμβρίου 2006, σχετικά με το κοινό σύστημα φόρου προστιθέμενης αξίας (ΕΕ L 347, σ. 1).